S'aprova la declaració institucional sobre el centenari de la constitució del Club Deportivo Acero
30 de gener 2019

Ahir va tindre lloc el primer ple ordinari de l'any en què es va aprovar per una unanimitat la declaració institucional sobre el centenari de la constitució del Club Deportivo Acero. Enguany 2019, el Club Deportivo Acero fa 100 anys i, per això, l'entitat està preparant tota una sèrie d'actes commemoratius.

  

Correus realitza una sèrie commemorativa dels clubs de futbol centenaris d'Espanya i, dins dels actes, cobra una rellevància especial la idea de celebrar la commemoració del centenari de la fundació del club també amb l'emissió d'un segell. 

  

Per tot això, el ple de l'Ajuntament de Sagunt ha acordat el seu suport a l'entitat Club Deportivo Acero en els actes commemoratius amb motiu del centenari de la seua fundació. De la mateixa forma, l'Ajuntament avala la iniciativa del Club Deportivo Acero en la seua sol·licitud d'emissió d'un Segell Oficial de Correus en el 2019 per a un realç filatèlic a la celebració dels seus 100 anys d'existència, donant trasllat del present acord a la Comissió de Programació Filatèlica de l'Estat. I, finalment, ha acordat traslladar l'acord a la Presidència de les Corts i Diputació de València i als grups polítics que hi estan representats, per a la seua possible adhesió. Esta sol·licitud ha sigut presentada pel president del CD Acero Jose Manuel Gil, qui ha remarcat la importància del club que s'ha arrelat en la vida diària de la localitat, no solament per la seua activitat esportiva, sinó per la seua vinculació amb la vida social del municipi al llarg d'estos cent anys.​

*   [](http://www.facebook.com/sharer.php?u=https://aytosagunto.es/va/actualitat/s-aprova-la-declaracio-institucional-sobre-el-centenari-de-la-constitucio-del-club-deportivo-acero/ "Facebook")
*   [](http://twitter.com/share?url=https://aytosagunto.es/va/actualitat/s-aprova-la-declaracio-institucional-sobre-el-centenari-de-la-constitucio-del-club-deportivo-acero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-aprova-la-declaracio-institucional-sobre-el-centenari-de-la-constitucio-del-club-deportivo-acero/ "Linked In")
*   [](mailto:?body=https://aytosagunto.es/va/actualitat/s-aprova-la-declaracio-institucional-sobre-el-centenari-de-la-constitucio-del-club-deportivo-acero/)